Buxoroning ba’zi hududlarida 4-mart kuni gaz bo‘lmaydi

“G‘arbgazta’minot” unitar korxonasi 2015-yil 4-mart kuni Buxoro shahrining Piridastgir va Alpomish ko‘chalarida gaz vaqtincha o‘chirilishini ma’lum qildi, deb xabar bermoqda “Vostochniy ekspress”.

Yuqorida nomlari keltirilgan ko‘chalarda joylashgan turar-joylar, muassasalar binolari va infratuzilma inshootlarida ertalabki soat 9:00 dan kechqurungi soat 6:00 gacha gaz tarmog‘ining rejali ta’miri o‘tkazilishi tufayli gaz o‘chiriladi.
Gaz o‘chirilishi bilan bog‘liq noqulaylik Navro‘z, Bunyodkor, Zarafshon, Amir Temur, Piridastgir, Shodlik, R. Hamroyev, Gulshan, Varaxsha, O. Xo‘jayev, To‘qimachi, Do‘stlik, Istiqlol, M. Tarobiy, Oybek, A. Sifatmuniy, Losha mahalla va qishloq fuqarolar yig‘inlari, shuningdek Buxoro tumaniga qarashli Bog‘idasht, Novmetan hududlariga ham taalluqli bo‘lishi aytilgan.